Wan Waithayakon

Wan Waithayakon seu Vanna Vaidhayakara, litteris Thai วรรณไวทยากร (nobili loco natus Bancoci die 25 Augusti 1891; mortuus die 5 Septembris 1976), princeps familiae regiae, fuit politicus et legatus Thailandensis. Pater eius fuit , quinquagesimus et sextus e numero liberorum regis Mongkut, ex uxore vigesima et quarta  genitus.

Wan Waithayakon in Europa eruditus est in Collegio de Balliolo apud Oxonienses Lutetiaeque in Schola Libera Scientiarum Politicarum. Legatus fuit Londii apud Britanniarum Regnum ab anno 1926, mox etiam Genavae apud Confoederationem Nationum ab anno 1927 ad 1930 ubi successor fuit germano suo Charun. A primo ministro Plaek Phibunsongkhram mense Novembri 1943 Tokii missus est ad . Minister a rebus externis patriae meruit ab anno 1952 usque in 1957 atque brevi temporis spatio anno 1958. Fuit a mense Septembri 1956 usque ad Septembrem 1957 Consociationis Nationum Communis Conventus praeses.

 Bibliographia 
 "The Prince of diplomacy: A royal known for his intellectual prowess, diplomatic skills and leadership is remembered" in Bangkok Post (3 Septembris 2016)

 Nexus externi 
 "Address of His Royal Highness Prince Wan Waithayakon": contio die 5 Novembris 1943 habita apud Congressum Asiae Orientalis Maioris
 Vita cum imagine apud Consociationis Nationum paginas interretiales 


Categoria:Nati 1891
Categoria:Mortui 1976
Categoria:Familia regia Siamensis
Categoria:Praesides Communis Conventus Consociationis Nationum
Categoria:Politici Thailandiae
Categoria:Legati Thailandiae
Categoria:Alumni Universitatis Oxoniensis
Categoria:Alumni Instituti Scientiarum Politicarum Parisiensis
Categoria:Professores Universitatis Chulalongkorn